CELEX: 32015R0576
Language: hr
Date: 2015-04-10 00:00:00
Title: Provedbena uredba Komisije (EU) 2015/576 оd 10. travnja 2015. o 229. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

11.4.2015   
            
            
               HR
            
            
               Službeni list Europske unije
            
            
               L 96/7
            
         PROVEDBENA UREDBA KOMISIJE (EU) 2015/576
   оd 10. travnja 2015.
   o 229. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7.a stavak 1. i članak 7.a stavak 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda (UNSC) 31. ožujka 2015. odlučio je izbrisati jednu fizičku osobu sa svojeg popisa osoba, skupina i subjekata na koje se treba primjenjivati zamrzavanje financijskih sredstava i ekonomskih izvora. Odbor za sankcije Vijeća sigurnosti Ujedinjenih naroda 7. travnja 2015. odlučio je dodati jednu fizičku osobu na svoj popis osoba, skupina i subjekata na koje se treba primjenjivati zamrzavanje financijskih sredstava i gospodarskih izvora.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2015.
      
         
            Za Komisiju,
         
         
            u ime predsjednika,
         
         
            voditelj Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      Prilog I. Uredbi (EZ) br. 881/2002 mijenja se kako slijedi:
      
                  1.
               
               
                  Sljedeći se unos dodaje pod naslov „Fizičke osobe”:
                  „Maulana Fazlullah (također poznat kao: (a) Mullah Fazlullah, (b) Fazal Hayat, (c) Mullah Radio). Datum rođenja: 1974. Mjesto rođenja: naselje Kuza Bandai, dolina Swat, pokrajina Khyber Pakhtunkhawa, Pakistan. Adresa: granično područje između Afganistana i Pakistana. Ostale informacije: Zapovjednik skupine Tehrik-e Taliban Pakistan (TTP) od 7.11.2013. Datum određenja iz članka 2.a stavka 4. točke (b): 7.4.2015.”
               
            
                  2.
               
               
                  Sljedeći unos pod naslovom „Fizičke osobe” briše se:
                  „Abd Al-Rahman Muhammad Jaffar Ali (također poznat kao (a) Abd al-Rahman Muhammad Jaffir; (b) Abd al-Rahman Muhammad Jafir Ali; (c) Abd al-Rahman Jaffir Ali; (d) Abdul Rahman Mohamed Jaffer Ali; (e) Abdulrahman Mohammad Jaffar; (f) Ali Al-Khal; (g) Abu Muhammad Al-Khal). Datum rođenja: 15.1.1968. Mjesto rođenja: Muharraq, Bahrein. Državljanstvo: bahreinsko. Ostale informacije: (a) Financijer i pomagač Al-Qaide smješten u Bahreinu. (b) U siječnju 2008. osuđen na Visokom kaznenom sudu u Bahreinu za financiranje terorizma, sudjelovanje u terorističkoj obuci, pomaganje drugima da putuju kako bi sudjelovali u terorističkoj obuci te za članstvo u terorističkoj organizaciji. Pušten nakon presude Suda i odsluženja kazne. (c) Nalazi se u Bahreinu (svibanj 2008.).”